CELEX: 62011TN0003
Language: mt
Date: 2011-01-04 00:00:00
Title: Kawża T-3/11: Rikors ippreżentat fl- 4 ta’ Jannar 2011 — Il-Portugall vs Il-Kummissjoni

7.5.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 139/18
            
         Rikors ippreżentat fl-4 ta’ Jannar 2011 — Il-Portugall vs Il-Kummissjoni
   (Kawża T-3/11)
   2011/C 139/36
   Lingwa tal-kawża: il-Portugiż
   
      Partijiet
   
   
      Rikorrenti: Ir-Repubblika Portugiża (rappreżentanti: L. Inez Fernandes, M. Figueiredo u J. Saraiva de Almeida, aġenti)
   
      Konvenuta: Il-Kummissjoni Ewropea
   
      Talbiet tar-rikorrenti
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-Deċiżjoni tal-Kummissjoni tal-4 ta’ Novembru 2010 li teskludi mill-finanzjament tal-Unjoni Ewropea spejjeż speċifiċi magħmula mill-Istati Membri taħt it-Taqsima Garanzija tal-Fond Agrikolu Ewropew dwar Gwida u Garanzija (FAEGG), fi ħdan il-Fond Agrikolu Ewropew ta’ Garanzija (FAEG) u l-Fond Agrikolu Ewropew għal Żvilupp Rurali (FAEŻR), fil-parti li ssostni li minħabba “Nuqqasijiet fis-sistema LPIS-GIS, il-prestazzjoni ta’ verifiki fuq il-post u l-kalkulazzjoni tas-sanzjonijiet”, applikat korrezzjonijiet finanzjarji f’diversi miżuri, fejn eskludiet mill-finanzjament tal-Unjoni Ewropea l-ammont ta’ EUR 40 690 655,11 fir-rigward tal-ispejjeż iddikjarati mir-rikorrenti, għas-snin 2005, 2006 u 2007;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka għaxar motivi.
   
               (1)
            
            
               L-ewwel motiv jikkonċerna żball manifest tal-Kummissjoni talli naqset milli tieħu inkunsiderazzjoni l-elementi prodotti mill-awtoritajiet Portugiżi fir-rigward tal-verifiki magħmula fil-qasam tal-LPIS-GIS, abbażi tal-analiżi ta’ riskju, skont l-Artikolu 27 tar-Regolament tal-Kummissjoni (KE) Nru 796/2004.
            
         
               (2)
            
            
               It-tieni motiv jikkonċerna żball manifest tal-Kummissjoni talli naqset milli tieħu inkunsiderazzjoni l-elementi prodotti mill-awtoritajiet Portugiżi fir-rigward tal-intensifikazzjoni tal-verifiki magħmula fil-qasam tal-LPIS-GIS, skont l-Artikolu 26 tar-Regolament tal-Kummissjoni (KE) Nru 796/2004.
            
         
               (3)
            
            
               It-tielet motiv jikkonċerna żball manifest tal-Kummissjoni talli naqset milli tieħu inkunsiderazzjoni l-elementi prodotti mill-awtoritajiet Portugiżi fir-rigward tal-verifiki magħmula fil-qasam tal-LPIS-GIS skont ir-regola 75 %/90% li għaliha jirreferi l-Artikolu 24(1)(c) tar-Regolament tal-Kummissjoni (KE) Nru 796/2004.
            
         
               (4)
            
            
               Ir-raba’ motiv jikkonċerna żball manifest tal-Kummissjoni fl-evalwazzjoni ta’ dubju serju u raġonevoli fir-rigward tal-eżistenza ta’ verifiki li ma wasslu għal ebda konklużjoni u/jew li kellhom ċerti nuqqasijiet, fejn ibbażat ruħha fuq każ wieħed partikolari biss ta’ inklużjoni ta’ awtostrada fiż-żona tal-art ammissibbli.
            
         
               (5)
            
            
               Il-ħames motiv jikkonċerna żball manifest tal-Kummissjoni fl-applikazzjoni tal-“Linji gwida għall-kalkolu tal-konsegwenzi finanzjarji meta ssir il-preparazzjoni tad-Deċiżjoni ta’ ħlas tal-kontijiet tal-FAEGG-Garanzija” li jinsabu fid-Dokument VI/5330/1997-PT, bil-konsegwenti ksur tal-prinċipju ta’ ugwaljanza tal-Istati Membri.
            
         
               (6)
            
            
               Is-sitt motiv jikkonċerna żball manifest tal-Kummissjoni fl-applikazzjoni tal-korrezzjonijiet finanzjarji minbarra l-ispejjeż relatati mas-Sistema ta’ Ħlas Uniku, għas-sena 2006, li jinkludi, b’hekk, il-miżuri kollha tal-ewwel u tat-tieni pilastru.
            
         
               (7)
            
            
               Is-seba’ motiv jikkonċerna żball manifest tal-Kummissjoni talli naqset milli tieħu inkunsiderazzjoni s-suġġett li jirrigwarda l-“Kalkolu tas-sanzjonijiet” fid-dawl tal-elementi prodotti mill-awtoritajiet Portugiżi, li minnhom tirriżulta l-osservanza ta’ dak li jipprovdi l-Artikolu 49(1) tar-Regolament tal-Kummissjoni (KE) Nru 796/2004, kif ukoll in-nuqqas ta’ eżistenza ta’ riskju għall-Fond, fejn f’dan il-każ partikolari, minbarra l-kumplament, id-deċiżjoni kkontestata tirrappreżenta ksur tal-prinċipju ta’ proporzjonalità.
            
         
               (8)
            
            
               It-tmien motiv jikkonċerna żball manifest tal-Kummissjoni fir-rigward tal-attribuzzjoni ta’ ksur intenzjonat talli naqset milli tieħu inkunsiderazzjoni l-elementi prodotti mill-awtoritajiet Portugiżi li juru osservanza sħiħa ta’ dak li jipprovdi l-Artikolu 53 tar-Regolament tal-Kummissjoni (KE) Nru 796/2004.
            
         
               (9)
            
            
               Id-disa’ motiv jikkonċerna żball manifest tal-Kummissjoni talli naqset milli tieħu inkunsiderazzjoni l-elementi prodotti mill-awtoritajiet Portugizi, li juru l-osservanza ta’ dak li jipprovdi l-Artikolu 21 tar-Regolament Nru 2237/2003, għas-sena 2004, u tal-Artikolu 13(5) tar-Regolament tal-Kummissjoni (KE), Nru 796/2004, għas-sena 2005, fir-rigward tal-verifiki tad-densità minima ta’ siġar ta’ frott b’qoxra iebsa.
            
         
               (10)
            
            
               L-għaxar motiv jikkonċerna żball manifest tal-Kummissjoni fir-rigward tal-korrezzjonijiet li kellhom inċidenza fuq ammonti mħallsa fil-kuntest tal-miżura “Ammonti addizzjonali ta’ għajnuna” — premji għal annimali u fondi RPU mħallsa għal drittijiet speċjali.